Risalah: Dimana Allah? 


Alhamdulillah 1 * * * * , segala puji bagi Allah f§ yang telah 
memberi peluang kepada pihak Exco Dakwah & Tarbiah 
untuk meneruskan penerbitan risalah Nidaaul Haq ini dengan 
menjelaskan persoalan-persoalan semasa berdasarkan 
pandangan Ahli Sunnah wal Jamaah. Persoalan yang ingin 
dibangkitkan adalah Di manakah Allah? Persoalan ini 
mungkin menggoncang pemikiran para pendengarnya yang 
kurang mendalami ilmu aqidah. Ini kerana sejak kecil kita 
tidak didedahkan dengan persoalan-persoalan seperti ini. 
Namun ketahuilah sahabat-sahabatku bahawa persoalan ini 
bukanlah bid’ah dalam agama bahkan soalan ini telah 
digunakan oleh Rasulullah M untuk menentukan kesahihan 
iman dan aqidah seseorang yang akan kami datangkan 
dalilnya nanti. 

Firman Allah lf: 

(yaitu) Tuhan yang Maha Pemurah, yang 
bersemayam di atas 'Arsy. [Surah Taha ayat 5] 


1 Risalah ini adalah disediakan oleh Saudara Muhammad Asri bin Sobrie ketika beliau 

menuntut dan memegang jawatan sebagai Exco Dakwah di IPTIPs dan saya (Mohd Safwan bin 

Rusydi) telah mengemas kini dan membuat sedikit gubahan dan tambahan pada risalah beliau 

ini. Semoga kita mendapat manfaat darinya, Insya- Allah. 

Dalam ayat di atas Allah dengan jelas telah menetapkan sifat 
bersemayam atau istiwa’ pada zatNya yang agung. Istiwa’ 
dalam bahasa Arab adalah Al-‘Uluww dan Al-Irtifa’ t** 

(t ) maksud Al-‘Arsy pulak adalah ma’ruf iaitu 

Singgahsana dan Takhta kebesaran. Al-‘Arsy adalah ‘alam 
(makhluk) yang paling besar dan agung yang berada di langit 
ke tujuh di atas Syurga Al-Firdaus. Sabda Rasulullah M' 

“Daripada Abu Hurairah 4® daripada Nabi M 
Baginda bersabda: Sesiapa yang beriman dengan Allah 
dan RasulNya dan mendirikan Solat dan berpuasa 
Ramadhan maka adalah menjadi hak atas Allah untuk 
memasukkannya ke dalam Syurga sama ada dia 
berhijrah di jalan Allah atau tinggal tetap di tanah 
airnya. Mereka (Sahabat) berkata: Apakah kami tidak 
memberitahukan hal ini kepada manusia? Maka 
bersabda Nabi M'- Sesungguhnya dalam Syurga itu ada 
100 darjat yang disediakan Allah bagi Mujahidin di 
jalanNya setiap di antara dua darjat itu seperti jarak 
antara langit dan bumi maka apabila kamu meminta 
kepada Allah maka mintalah Syurga Al-Firdaus kerana 
ia adalah yang paling tengah dan paling tinggi dan 
atasnya ‘Arsy Ar-Rahman dan darinyalah terpancar 

sunagi-sungai Syurga.” [Riwayat Al-Bukhari Kitab At- 
Tauhid Bab LfifhMA&a 0<l$ dQa? %0 A$j M § 


Dalam melihat lebih jelas lagi berkenaan masalah ini 
saya datangkan Tafsiran para ulama’ Salaf terhadap ayat 
istiwa’ ini yang terdapat sebanyak 7 kali di dalam Al-Quran 
Kalamullah. Ayat yang pertama terdapat pada Surah Al-A’raf 
ayat ke 54: 

Sesungguhnya Tuhan kamu ialah Allah yang 
Telah menciptakan langit dan bumi dalam enam masa, 
lalu dia bersemayam di atas 'Arsy . dia menutupkan 
malam kepada siang yang mengikutinya dengan cepat, 
dan (diciptakan-Nya pula) matahari, bulan dan bintang- 
bintang (masing-masing) tunduk kepada perintah-Nya. 
Ingatlah, menciptakan dan memerintah hanyalah hak 
Allah. Maha Suci Allah, Tuhan semesta alam. 

Pada Surah Al-Hadid ayat 4: 

Dialah yang menciptakan langit dan bumi dalam 
enam masa: Kemudian dia bersemayam di atas arsy dia 
mengetahui apa yang masuk ke dalam bumi dan apa 
yang keluar daripadanya dan apa yang turun dari langit 
dan apa yang naik kepada-Nya. dan dia bersama kamu di 
mana saja kamu berada, dan Allah Maha melihat apa 
yang kamu kerjakan. 


Berkata Ibn Katsir Rahimahullah: 


“Dan adapun 
FirmanNya Ta’ala: Z 

maka 

bagi manusia pada 
masalah ini pendapat 


Ibn Katsir sendiri adalah bermazhab 
Syafi’i dan merupakan anak murid 
yang utama kepada Ibn Taimiyyah 
Rahimahullah. Namun yang menjadi 
peliknya, terdapat segelintir pihak yang 
menolak Ibn Taimiah dan Ibn Qayyim 
tetapi menerima Ibn Katsir. 



yang banyak dan bukanlah di sini tempat membahaskannya 
dan sesungguhnya hendaklah diikuti dalam masalah ini 
mazhab Salaf As-Soleh: Malik, Auza’i, As-Tsaury. Al-Laith 
bin Saad, Asy-Syafi’i, Ahmad bin Hanbal, Ishag bin 
Rahuwaih, dan selainnya daripada imam-imam muslimin 
dahulu dan sekarang iaitu melalukannya seperti mana 
datangnya tanpa takyif (memberi rupa), dan tidak pula 
tsaybih (penyerupaan), dan tidak pula ta’thil (membatalkan 
sifat). ...” [Lihat tafsir Surah Al-A’raf ayat 54, Tafsir Al- 
Quran Al-Azhim, Ibn Katsir, Jilid 2, Idarah Bina al-Masajid 
Wal Masyari’ al-Islamiah 1992, ms 246] 2 

Dalam kenyataan di atas amat jelas bahawa aqidah 
Allah berada di atas Arsy adalah aqidah Imam Syafi’i dan 
lain-lainnya. Ibn Katsir sendiri adalah bermazhab Syafi’i dan 
merupakan anak murid yang utama kepada Ibn Taimiyyah 
Rahimahullah. Namun yang menjadi peliknya, terdapat 
segelintir pihak yang menolak Ibn Taimiah dan Ibn Qayyim 
tetapi menerima Ibn Katsir. 

Berkata pula Al-Bagahwi dalam tafsirnya ketika 
mentafsirkan ayat yang sama: 


2 Ada dalam Maktabah IPTIPs juga terjemahannya dalam bahasa Inggeris. 

“Dan telah menta’wilkan mu’tazilah Al-Istiwa’ 
dengan Al-Istila’ (menguasai) adapun Ahli Sunnah mereka 
berkata: Istiwa’ atas Al-‘Arsy adalah sifat bagi Allah Ta’ala 
tanpa Kaif (tanpa dibincang kaifiatnya) wajib atas setiap 
orang mengimaninya dan menyerahkan ilmu tentangnya 
(tentang kaifiatnya) pada Allah Azza wa Jalla. [Tafsir Al- 
Baghawi, Al-Baghawi, Jilid 2, Beirut-Dar Kutub Ilmiah 
1993, 137 ] 3 . 

Berkata pula Abu Su’ud: 





Maksudnya: “Dan daripada Ashab kami (Ahli 

Sunnah) bahawa istiwa’ di atas ‘Arasy adalah sifat Allah 
Ta’ala tanpa Kaif dan maknanya adalah Allah Ta’ala 
bersemayam di atas Arasy dengan cara yang dikehendakiNya 
tanpa Istiqrar dan tetap dan ‘Arasy adalah jisim yang meliputi 
segala jisim dinamakan ‘Arasy kerana ketinggiannya atau 
diserupakan dengan Takhta Raja kerana segala urusan turun 
darinya. [Rujuk Tafsir Abu Su’ud] 4 


3 Ada dalam Maktabah IPTIPs begitu juga mukhtasamya Ma’alim At-Tanzil. 

4 Ada dalam Maktabah IPTIPs. 

Berkata Asy-Syaukani 5 dalam Fathul Qadir 6 : 


r A3dht<£\ 


Maksudnya: “Telah berselisih para ulama’ (yakni dari 
setiap firqah islamiah) pada makna ayat ini kepada 14 
pendapat dan yang paling benar dan paling utamanya dengan 
kebenaran adalah mazhab As-Salaf As-Soleh bahawa telah 
bersemayam Allah Ta’ala tanpa Kaif bahkan atas cara yang 
layak dengannya beserta Maha SuciNya dari apa yang tidak 
harus padanya dan Istiwa’ dalam bahasa ‘Arab adalah Tinggi 
dan Meninggi”. 


Di Mana Allah di sisi Sahabat sfe: 

Imam Al-Kaie meriwayatkan dalam kitab beliau Syarh Usul 
I’tiqad Ahli Sunnah, Hadis No.506: 


Kdfe T&a eMnty c&Aaa^eZ <F£ 


Maksudnya: “ Daripada Ummu Salamah R.A. (Isteri 
Rasulullah H) pada Firman Allah: cfjfla Surah 

Taha ayat 5) dia (Ummu Salamah R.A.): Kaifiat tidak boleh 


5 Pengarang Kitab terkenal Nailul Authar fi Syarhi Ahadith Muntaqal Akhbar. 

6 Ada dalam perpustakaan IPTIPs 

diketahui aqal, dan istiwa’ itu tidaklah majhul, dan 
meyakininya adalah Iman, dan mengingkarinya adalah 
kufur”. 


Dari Abdullah bin Mas’ud (Hadis 502): 


Rait>: ofeU aflE£d? 

ctadf dfevfSLr eMa^! 

«yOaaftjU 


Maksudnya: “Dari Abdullah beliau berkata: Apa yang 
ada di antara Sama Al-Quswa (Langit dunia) dan Kursi 500 
tahun (jaraknya), dan antara Kursi dan Air 500 tahun, dan Al- 
‘Arsy di atas dari Air dan Allah di atas ‘Aras y tidak 
tersembunyi sesuatupun dariNya amalan-amalan anak 
Adam”. 


Pendapat Imam Asy-Syafi’i: 

Imam Al-Baihaqi Rahimahullah dalam Kitabnya Al- 
Asma’ was Sifat ketika membahas masalah ( eM^ cfsSI 

setelah mendatangkan riwayat-riwayat Salaf maka 

beliau berkata: “Dan atas jalan inilah menunjukkan mazhab 
Asy-Syafi’i dan padanya juga telah berpendapat Ahmad 



bin Hanbal dan Al-Husain bin Fadhl Al-Bajali dan daripada 
Mutaakhirin Abu Sulaiman Al-Khattabi”. 

Imam Az-Zahabi telah mendatangkan pula kata-kata Imam 
Syafi’i sendiri dalam masalah ini: 

“Telah meriwayatkan 

Syeikhul Islam Abui Hasan Al- 
Hakari dan Al-Hafiz Abu 
Muhammad Al-Muqaddisi dengan 
isnad mereka kepada Abu Tsaur dan 
Abu Syuaib kedua-duanya daripada 
Imam Muhammad bin Idris Asy- 
Syafi’i Nasir Al-Hadis 

R ah i m ah uli ah Ta’ala beliau berkata: Aku berpendapat 
tentang sunnah yang aku beri’tiqad atasnya dan aku melihat 
beri’tiqad juga seperti aku ini Sufyan As-Tsauri dan Malik 
dan selain keduanya adalah berikrar dengan Syahadah tiada 
tuhan yang berhak disembah selain Allah dan Muhammad 
pesuruh Allah dan bahawa Allah berada atas ‘ArasyNya di 
LangitNya mendekat Dia kepada makhlukNya seperti mana 
dikehendakiNya dan Dia turun ke langit dunia seperti mana 
Dia kehendaki... lalu menyebut semua i’tiqad Ahli Sunnah. 
[Rujuk Al-Uluww lil ‘Aliyyi Al-Ghajfar, Juz 1, ms 165 ] 


Imam Malik: 
“Istiwa’ itu tidaklah 
Majhul (Ma’ruf), 
dan Kaifiatnya tidak 
diketahui, dan 
beriman dengannya 
adalah wajib, dan 
bertanya-tanya 
tentangnya 
(kaifiatnya) adalah 
bid’ah”. 

Fatwa-fatwa beberapa Ulama’ Ahli Sunnah yang lain: 

Imam Malik: 

Maksudnya: “Istiwa’ itu tidaklah Majhul (Ma’ruf), 
dan Kaifiatnya tidak dapat dicapai aqal, dan Iman dengannya 
adalah wajib, dan bertanya-tanya tentangnya 
(menta’wilkannya) adalah bid’ah”. [Rujuk Al-Asma’ was 

'j 

Sifat li Al-Baihaqi ] . 


Kidi$ra 



Rabi’ ah Ar-Ra’yi 8 : 



Maksudnya: “Istiwa’ itu tidak Majhul, Al-Kaif tidak 
dapat dicapai aqal, dan daripada Allah Ar-Risalah dan atas 
Rasul menyampaikannya dan atas kita membenarkannya”. 
[Rujuk Syarh Usul I’tiqad Ahli Sunnah lil Kalaie]. 


Imam Syafi’i: 

c£db%U ac^KAtU U ac£cK>%! M*J 

! ! aoQ=0 


Maksudnya: “Aku beriman kepada Allah dan apa 
yang datang dari Allah menurut kehendak Allah dan Aku 


7 Rujuk juga Tafsir Al-Qurthubi Al-Jami’ li Ahkamil Quran. 

8 Guru Imam Malik dan Hanafi 

beriman dengan Rasulullah if dan dengan apa yang dibawa 
Rasulullah menurut kehendak Rasulullah” 9 [ Rujuk Lum ’atul 
I’tiqad li Ibn Qudamah\ 

Imam Abu Hanifah Rahimahullah: 

“Dan Aku mendengar Al-Qadhi Al-Imam Tajuddin 
Abdul Khaliq bin Ulwan berkata aku mendengar Imam Abu 
Muhammad Abdullah Ahmad Al-Muqaddisi pengarang kitab 
Al-Muqni’ Rahimahullah berkata: Telah sampai padaku dari 
Abu Hanifah Rahimahullah bahawa dia berkata: Sesiapa 
yang ingkar Allah di langit maka dia telah Kafir . [Rujuk 
Al-Uluww UI Aliyyil Ghaffar Juz 1 ms 136 ] 

Imam Abui Hasan Al-Asy’ari 10 : 

“Kita melihat kaum muslimin mengangkat tangan 
mereka ke arah langit ketika berdoa. Ini membuktikan 
bahawa Allah beristiwa (bersemayam) di atas ‘Arasy-Nya 
yang berada di atas langit. Kalau sekiranya Allah tidak 
berada di atas ‘Arasy-Nya, tentulah mereka tidak akan 
mengangkat tangan ke arah ‘Arasy sebagaimana mereka 
tidak akan merendahkan tangan mereka ke bumi ketika 

9 Ini jelas bahawa Imam Syafi’i menolak Ta’wil 

Kenyataan Abu Hassan Al-Asy’ari ini merupakan tambahan saya (Mohd Safwan) 
pada risalah ini. 

berdoa”. [ Rujuk al-Ibanah ‘an Usul cil-Diyancih, bab Istawa 
‘ala al- ‘Arsy, Dar al-Nafais, Beirut-Lubnan, ms 90] 


“Semua ayat-ayat ini menunjukkan bahawa Allah f§ 
tidak berada di dalam makhluk-Nya dan makhluk-Nya juga 
tidak berada di dalam Dzat-Nya, Dia yang Maha Suci 
bersemayam di atas ‘Arasy dengan tanpa bertanya akan rupa 
bentuk (kaifiat-Nya) . Maha Suci Allah atas apa yang 
dikatakan orang-orang zalim dan ingkar dengan ketinggian 
yang sebesar-besarnya. [Ibid, ms 95] 11 

Seterusnya pada ayat: (UP yang bermaksud: 

“Dan Dia (Allah) bersama kamu di mana sahaja ” . 12 

Seakan-akan ayat ini ada pertentangan dengan ayat yang 
mengisbatkan Allah di Langit namun jika dirujuk pada Surah 
Al-Hadid ayat 4 maka jelas I’rab: 


j I j * Lt I j jSf l_) O'jl o «■“ J I dj I 


Jjr9 ^ j & (7p~~ ^3 


1 1 Ada dalam Maktabah IPTIPs bahagian Usuluddin. 

12 Pada ayat inilah golongan yang mengatakan Allah tidak bertempat itu berada 
dimana-mana. Akan tetapi ayat yang mereka ambil cumalah potongan dan tidak diambil 
secara keseluruhan. Walhal, ayat ini dimulakan pada awalnya “Dia bersemayam di atas 
‘Arasy” kemudian barulah “Dia bersama di mana saja kamu berada”. 

“Dialah yang menciptakan langit dan bumi dalam 
enam masa: Kemudian dia bersemayam di atas 'Arsy Dia 
mengetahui apa yang masuk ke dalam bumi dan apa 
yang keluar daripadanya dan apa yang turun dari langit 
dan apa yang naik kepada-Nya. Dan Dia bersama kamu 
di mana saja kamu berada . Dan Allah Maha melihat apa 
yang kamu kerjakan.” 


Adalah jumlah musta’nafah Haliah iaitu hal kepada 
ayat sebelumnya hingga apabila ditafsir maka bermakna: Dia 
bersemayam di atas ‘Arasy dalam keadaan Dia mengetahui 
apa yang masuk dan keluar di bumi dan apa yang turun dan 
naik ke langit dan Dia bersama kamu di mana kamu berada 
dan Allah Maha mengetahui perbuatan kamu dan Dia Maha 
Melihat. 

Jadi Allah di atas ‘Arasy sedangkan ilmunya meliputi segala 
makhluknya. 


13 

Dari Muqatil bin Hayyan dari Ad-Dhahhak beliau berkata 
(mentafsirkan ayat ke-7 surah Al-Muj adalah): Dialah Allah 
di atas ‘Arasy dan ilmunya bersama mereka (makhluk)” . 
[Rujuk Al-Asma ’ was Sifat li Al-Baihaqi] 


Firman Allah : 



I j 1 o 1 —=zju> lil '•£- ^ ^Jl3 


Allah berfirman: "Janganlah kamu berdua 

khawatir, Sesungguhnya Aku beserta kamu berdua, Aku 
mendengar dan melihat". [.Sura/? Taha ayat 45] 


Ayat ini menjelaskan Sifat Al-Ma’iyyah bagi Allah 
iaitu sifat bersama. Allah bersama dengan makhluknya 
dengan Ilmunya, PendenganranNya, dan PenglihatanNya. 
Kita meyakini Muraqabah Allah bukan Muraqabah Syeikh 
seperti i’tiqad orang-orang yang melampau. Bagi mereka 
yang mempunyai ilmu tentang bahasa arab dan i’rabul Quran 
dan pengetahuan Tafsir yang betul maka tentulah dapat 


13 Mufassir Agung antara anak murid Ibn Abbas. 

14 



memahami maksud Istiwa’ dan Ma’iyyah dengan sebenar- 
benarnya. 

Akhirnya kami bawakan hadis ketika mana 
Rasulullah H telah bertanya kepada seorang hamba wanita: 

Di manakah Allah? Dia (hamba itu) menjawab: Di 
Langit, baginda bertanya lagi: Siapa aku? Hamba itu 
menjawab: Kamu Rasulullah. Lalu baginda bersabda: 
merdekakan dia kerana dia adalah seorang Mukminah . 

[ Hadis ini Sahih, dikeluarkan oleh Malik, Muslim, Abu Daud, 
dan lain-lain, rujuk: Sahih Muslim, no: 537]. 14 

Kesimpulan: 

Ulama’ Ahli Sunnah wal Jamaah telah ijma’ akan 
wajibnya beriman Allah itu di langit iaitu tempat yang tinggi 
di atas ‘Arasy dan ilmunya meliputi segala makhluknya . 
Aqidah ini tidak sama dengan Jahmiah yang berkata Allah di 
mana-mana lalu membawa kepada Fahaman Tasawwuf yang 
terkenal iaitu Hului 15 , ittihad 1 6 dan Wihdah Al-Wujud 17 . 


14 Ulama’ hadis telah meriwayatkan hadis ini tanpa sebarang takwil atau tahrif 
(pengubahan lafaz) dalam kitab-kitab mereka maka semoga kita termasuk dalam golongan 
yang mengikut jejak mereka.. Amin.. 

15 Aqidah batil Allah meresap dalam tubuh makhluk, dibawa Al-Hallaj Al-Sufi 

16 Aqidah Batil manusia meresap dalam Allah, dibawa Abu Yazid Al-Bisthami salah 
seorang dalam rantai sanad tarikat Naqsyabandiah Khalidiah. 

17 Allah dan Makhluk adalah satu, Aqidah batil Ibn Arabi. Kitabnya adanya dalam 
Maktabah, Futuhat Al-Makkiyyah. 

Sesiapa yang menyalahi aqidah ini maka dia telah 
terkeluar daripada golongan Ahli Sunnah. Ahli Sunnah tidak 
mentasybih sifat Allah dengan Makhluk tetapi menetapkan 
wujudnya sifat tanpa menetapkan cara wujudnya f SfPSgjOjf 

Aqidah ini juga berbeza dengan Mufawwidah 
Asya’irah yang tidak menetapkan wujud mahupun kaif. 

Untuk mengetahui lebih lanjut maka lihatlah kitab- 
kitab Aqidah seperti Al-Ibanah, Syarhu At-Tahawiyah 19 , 
Majmu’ Fatawa Ibn Taimiyyah dalam masalah aqidah, 
Tauhid Ibn Khuzaimah, I’tiqad lil Baihaqi, Al-Uluww li 
Aliyyil Gahffar oleh Zahabi dan lain-lain lagi. Semoga Allah 
menyelamatkan kita daripada terjebak ke dalam aqidah yang 
menyesatkan dan menetapkan kita dalam golongan Al-Firqah 
An-Najiyah. . . Amin. . 


Asya’irah ada dua, Mutaawilin iaitu yang menta’wil sifat dan mufawwidah iaitu 
yang tidak menetapkan sifat khabariyah Cuma 13 sifat sahaja bagi Allah. Lihat kitab 
mereka Syarh Jauhirah At-Tauhid. 

19 Syarhu Thahawiyyah fil Aqidah As-Salafiyyah oleh Ibn Al-‘Izz Al-Hanafi anak 
murid kepada Ibn Kathir. 

